a)az „Antivirus” program néven ismert csökkentett munkaidős foglalkoztatás. A program célja azon magánszektorbeli munkáltatók bérköltségeinek részleges kompenzálása, akik kénytelenek felfüggeszteni vagy jelentősen csökkenteni gazdasági tevékenységüket a hatóságok intézkedéseinek közvetlen következményeként („A” opció), vagy közvetve a világjárvány kedvezőtlen gazdasági hatásai miatt („B” opció), például ha a munkavállalók az utazási korlátozások miatt nem képesek dolgozni. Az „A plus” opciót 2020 októberében vezették be annak érdekében, hogy teljes kompenzációt biztosítsanak a bérköltségekért azoknak a munkáltatóknak, akik a hatóságok által hozott intézkedések miatt kénytelenek voltak felfüggeszteni vagy csökkenteni tevékenységüket. A programot és alprogramjait többször is meghosszabbították. Az „A” opció 2020. március 12-től 2022. február 28-ig, az „A plus” opció 2020. október 1-jétől 2021. május 31-ig, a „B” opció pedig 2020. március 12-től 2021. május 31-ig és 2021. november 1-jétől 2021. december 31-ig volt érvényben;

Az (EU) 2020/672 tanácsi rendelet (a továbbiakban: SURE-rendelet) meghatározza a Covid19-járvány okozta súlyos gazdasági zavarral küzdő, vagy annak komoly veszélyével fenyegetett tagállamoknak nyújtandó uniós pénzügyi támogatás jogi keretét. A SURE keretében nyújtott támogatás elsősorban a csökkentett munkaidős foglalkoztatás vagy a munkavállalók és az önfoglalkoztatók védelmét célzó hasonló intézkedések finanszírozását, és ezáltal a munkanélkülivé válás és a jövedelemkiesés előfordulásának csökkentését, valamint az említettekhez kapcsolódóan bizonyos – különösen a munkahelyeken bevezetett – egészségügyi vonatkozású intézkedések finanszírozását szolgálja.

A rendszer pénzügyi stabilitásának biztosítása érdekében a tagállami garanciákon kívül egyéb biztosítékok is beépülnek a keretbe, melyek a következők:

A Bizottság számára lehetővé kell tenni a pénzügyi piacokon történő hitelfelvételt azzal a céllal, hogy a szóban forgó forrásokat továbbhitelezze a SURE eszköz keretében pénzügyi támogatást kérő tagállamnak.

2022/0313 (NLE)

Javaslat

A TANÁCS VÉGREHAJTÁSI HATÁROZATA

a Covid19-járvány miatt felmerülő szükséghelyzeti munkanélküliségi kockázatok mérséklése érdekében az (EU) 2020/672 rendelet alapján a Cseh Köztársaságnak nyújtandó ideiglenes támogatásról szóló (EU) 2020/1345 végrehajtási határozat módosításáról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre,

tekintettel a Covid19-világjárvány miatt felmerülő szükséghelyzeti munkanélküliségi kockázatokat mérséklő ideiglenes támogatást nyújtó európai eszköz (SURE) létrehozásáról szóló, 2020. május 19-i (EU) 2020/672 tanácsi rendeletre és különösen annak 6. cikke (1) bekezdésére,

tekintettel az Európai Bizottság javaslatára,

mivel:

(1)Csehország 2020. augusztus 7-i kérelme alapján a Tanács az (EU) 2020/1345 végrehajtási határozattal pénzügyi támogatást nyújtott Litvániának legfeljebb 2 000 000 000 EUR összegű, legfeljebb 15 éves átlagos futamidejű és 18 hónapos rendelkezésreállási időszakkal rendelkező hitel formájában annak érdekében, hogy kiegészítse Csehországnak a Covid19-járvány hatása, valamint az említett járványnak a munkavállalókat és önfoglalkoztatókat érintő társadalmi-gazdasági következményei kezelésére irányulóan tett nemzeti intézkedéseit.

(2)A Csehország általi felhasználásra szánt hitel célja az (EU) 2020/1345 végrehajtási határozat 3. cikkében említett csökkentett munkaidős foglalkoztatás és hasonló intézkedések finanszírozása volt.

(3)A Covid19-járvány következtében Csehországban a gazdaságilag aktív népesség jelentős része továbbra sem tudja folytatni tevékenységét. Mindez az (EU) 2020/1345 végrehajtási határozat 3. cikkének a), c), d) és e) pontjában említett intézkedésekkel összefüggésben a csehországi közkiadások továbbra is hirtelen és nagymértékű növekedését okozta.

(4)A Covid19-járvány és a Csehország által a járvány megfékezése érdekében 2020-ban, 2021-ben és 2022-ben végrehajtott rendkívüli intézkedések, valamint a járvány társadalmi-gazdasági és egészségügyi következményei drámai hatást gyakoroltak és gyakorolnak továbbra is az államháztartásra. 2020-ban Csehország államháztartási hiánya és államadóssága a bruttó hazai termék (GDP) 5,8 %-át, illetve 37,7 %-át tette ki, ami 2021 végére 5,9 %-ra, illetve 41,9 %-ra csökkent. A Bizottság 2022. tavaszi előrejelzése azzal számolt, hogy Csehország államháztartási hiánya és államadóssága 2022 végére a GDP 4,3 %-a, illetve 42,8 %-a lesz. A Bizottság 2022. nyári időközi előrejelzése szerint Csehország GDP-je 2022-ben várhatóan 2,3 %-kal növekszik.

(5)2022. szeptember 22-én Csehország további 2 500 000 000 EUR összegű pénzügyi támogatást kért az Uniótól annak érdekében, hogy a jövőben is kiegészítse a Covid19-világjárvány hatásának, valamint a munkavállalókat és önfoglalkoztatókat érintő társadalmi-gazdasági következményeinek kezelésére irányuló, 2020-ban, 2021-ben és 2022-ben végrehajtott nemzeti erőfeszítéseit. Csehország különösen tovább bővítette vagy módosította a csökkentett munkaidős foglalkoztatási rendszereket és a (6)–(9) preambulumbekezdésben meghatározott hasonló intézkedéseket.

(6)Az (EU) 2020/1345 tanácsi végrehajtási határozat 3. cikkének a) pontjában említett, „Antivirus” program néven ismert csökkentett munkaidős foglalkoztatás célja az volt, hogy kompenzálja azon magánmunkáltatók bérköltségeit, amelyek a hatóságok által hozott intézkedések közvetlen következményeként („A” opció) vagy közvetve a világjárvány kedvezőtlen gazdasági hatásai miatt („B” opció) kénytelenek voltak felfüggeszteni vagy jelentősen csökkenteni gazdasági tevékenységüket. Jogalapja a módosított, 2020. március 31-i 353. sz. kormányhatározat, valamint a foglalkoztatásról szóló, módosított 435/2004. számú törvény 120. cikke. A programot meghosszabbították és a 2020. október 14-i 1039. számú kormányhatározat alapján az „A plus” opcióval módosították annak érdekében, hogy teljes kompenzációt biztosítsanak a bérköltségekért azoknak a munkáltatóknak, akik a hatóságok által hozott intézkedések miatt kénytelenek voltak felfüggeszteni vagy csökkenteni tevékenységüket. A programot számos kormányzati határozattal meghosszabbították: az „A” opció 2020. március 12-től 2022. február 28-ig, az „A plus” opció 2020. október 1-jétől 2021. május 31-ig, a „B” opció pedig 2020. március 12-től 2021. május 31-ig és 2021. november 1-jétől 2021. december 31-ig volt érvényben.

(7)Az (EU) 2020/1345 tanácsi végrehajtási határozat 3. cikkének c) pontjában említett, önfoglalkoztatóknak nyújtott első kompenzációs bónusz, az úgynevezett „Pětadvacítka” program, amelyet a 159/2020. sz. törvénnyel vezettek be, biztosította azon önfoglalkoztatók számára, akik a Covid19 közegészségügyi kockázatai vagy a hatóságok által hozott válságintézkedések miatt arra kényszerültek, hogy gazdasági tevékenységüket felfüggesszék vagy jelentősen csökkentsék, naptári naponként és személyenként 500 CZK kompenzációs kedvezmény mellett. A „Pětadvacítka”program 2020. március 12. és 2020. június 8. között volt érvényben. A 461/2020. számú törvénnyel bevezetett őszi kompenzációs kedvezmény” a 2020. október 5-től 2021. február 15-ig tartó „Pětadvacítka” program parametrikus módosításaival járó de facto meghosszabbítás volt, amely naptári naponként 500 CZK adókedvezményt nyújtott azon önfoglalkoztatók számára, akik népegészségügyi kockázatok vagy a hatóságok által hozott válságkezelési intézkedések miatt kénytelenek voltak felfüggeszteni vagy jelentősen csökkenteni gazdasági tevékenységüket. A 95/2021. sz. törvény és a kapcsolódó kormányrendeletek (154/2021. és 188/2021. sz.) egy másik módosítást vezettek be, „a 2021-re vonatkozó új kompenzációs kedvezményt”, amely 2021. február 1. és 2021. május 31. között volt érvényben, és amely napi 1 000 CZK-ra emelte az adókedvezmény összegét. E kompenzációs kedvezmény önfoglalkoztatóknak nyújtott utolsó módosítása, az 519/2021. sz. törvénnyel bevezetett „2022-re vonatkozó kompenzációs kedvezmény” szintén napi 1 000 CZK-t tett ki, és 2021. november 22. és 2022. január 31. között került rá sor.

(8)Az önfoglalkoztatók által fizetendő társadalombiztosítási és egészségbiztosítási járulékok megfizetése alóli részleges mentesség jogalapja az (EU) 2020/1345 tanácsi végrehajtási határozat 3. cikkének d) pontjában említett „136/2020. számú törvény” (a társadalombiztosítás tekintetében), illetve a „134/2020. számú törvény” (az egészségbiztosítás tekintetében) volt. Az állam vállalta, hogy 2020 márciusa és augusztusa között havonta megfizeti az önfoglalkoztatók által fizetendő társadalombiztosítási és egészségbiztosítási járulékokat. A program 2020 augusztusában véget ért, 2021-ben azonban további összegeket kellett kifizetni az önfoglalkoztatók által 2020-ban kifizetett előlegekkel kapcsolatos elszámolások miatt. Az intézkedés állami bevételekről történő lemondást jelent, amely az (EU) 2020/672 rendelet végrehajtása céljából a közkiadásokkal egyenértékűnek tekinthető.

(9)Az önfoglalkoztatóknak nyújtott, az (EU) 2020/1345 tanácsi végrehajtási határozat 3. cikkének e) pontjában említett „betegségi támogatás” jogalapja a 2020. március 19-i 262. sz., a 2020. március 26-i 311. sz., a 2020. március 31-i 354. sz., a 2020. május 4-i 514. sz., a 2020. május 18-i 552. sz., a 2020. október 16-i 1053., a 2020. november 30-i 1260. és a 2021. május 10-i 446. sz. kormányrendelet, valamint a költségvetési szabályokról szóló 218/2000. sz. törvény 14. cikke, a módosított változat, amely az elsődleges mezőgazdasági és erdészeti termelésben tevékenykedő önfoglalkoztatókra vonatkozik, valamint a kkv-k támogatásáról szóló, módosított 47/2002. sz. törvény 3. cikkének h) pontja, amely az összes többi önfoglalkoztatóra alkalmazandó. A program az önfoglalkoztatók által a gyermekgondozási és szociális ellátó létesítmények bezárása miatt a gyermekek vagy gondozásra szoruló személyek gondozása kapcsán elszenvedett jövedelemkiesést kompenzálja. A támogatás napi összege 2020 márciusa tekintetében 424 CZK, a 2020 áprilistól júniusig tartó időszak tekintetében pedig 500 CZK volt. A programot 2020 októberétől 2021 májusáig meghosszabbították, amikor napi 400 CZK támogatást nyújtott.

(10)Csehország teljesíti az (EU) 2020/672 rendelet 3. cikkében a pénzügyi támogatás igénylésére vonatkozóan meghatározott feltételeket. Csehország megfelelő bizonyítékot nyújtott be a Bizottságnak arra vonatkozóan, hogy a Covid19-világjárvány társadalmi-gazdasági hatásainak kezelése érdekében hozott nemzeti intézkedések következtében 2020. február 1-je óta a tényleges és tervezett közkiadások 5 349 588 352 EUR-val emelkedtek. Ez hirtelen bekövetkezett és nagymértékű növekedést jelent, mivel olyan, a csökkentett munkaidőben való foglalkoztatáshoz és hasonló intézkedésekhez közvetlenül kapcsolódó, meglévő nemzeti intézkedések kiterjesztésére vagy módosítására is vonatkozott, amelyek a csehországi vállalkozások és munkaerő jelentős hányadát érintik. Csehország a kiadások megemelkedett összegéből 215 333 982 EUR-t az Európai Unió általános költségvetésből származó uniós forrásokból, 634 254 370 EUR-t pedig saját forrásokból kíván finanszírozni.

(11)Az (EU) 2020/672 rendelet 6. cikkének megfelelően a Bizottság konzultált a cseh hatóságokkal, és ellenőrizte a 2022. szeptember 22-i kérelemben említett, csökkentett munkaidős foglalkoztatáshoz és hasonló intézkedésekhez közvetlenül kapcsolódó tényleges és tervezett kiadások hirtelen és nagymértékű növekedését.